
Д О К Л А Д Н А  З А П И С К А

ОТ СЕБИХАН КЕРИМ МЕХМЕД  - КМЕТ НА ОБЩИНА КРУМОВГРАД

ОТНОСНО: Закриване на социалната услуга „Център за временно настаняване“, финансирано с общинския бюджет.

ДАМИ И ГОСПОДА ОБЩИНСКИ СЪВЕТНИЦИ,

Община Крумовград успешно реализира проект „ACCESS FOR ALL“ по Програма ИНТЕРРЕГ V-A Гърция–България 2014–2020 г., в рамките на който третият етаж на бившата Районна болница бе преустроен в Център за временно настаняване на хора в нужда. В съответствие с изискванията на проекта и Решение № 146/18.04.2016 г. на Общински съвет – Крумовград, предназначението на центъра не следваше да се променя за период от 5 години след приключване на дейностите по проекта – изискване, което е стриктно спазено.

През този период социалната услуга „Център за временно настаняване“ се предоставяше като местна дейност с финансиране от общинския бюджет, съгласно Решение № 58/12.02.2020 г. на Общински съвет – Крумовград. След направен анализ на използваемостта на Центъра и променящите се нужди на населението в общината, се установява следното:

· Търсенето и реалното използване на услугата „Център за временно настаняване“ е значително под максималния капацитет – за 2024 г. броя на потребителите е едва 7 при максимален капацитет от 21 души;

· Подобни услуги, с финансиране от държавния бюджет, се предоставят в други общини където могат да се насочат жителите на община Крумовград, при възникнала нужда.  

Финансовият анализ показва, че продължаването на финансирането на услугата като местна дейност при минимална заетост не е целесъобразно и поставя ненужно натоварване върху общинските разходи, които биха могли да се пренасочат към по-неотложни социални нужди.


Закриването на социалната услуга „Центъра за временно настаняване“ и използването на освободената сграда за създаване на нова социална услуга е икономически обосновано, социално отговорно и в съответствие с реалните нужди на общността.

Предвид гореизложеното и на основание чл. 21, ал. 1, т. 23 и ал. 2  от ЗМСМА, във връзка с чл. 25, ал. 1 от Закона за социално подпомагане  предлагам Общинския съвет да приеме следното

Р Е Ш Е Н И Е:
I. ЗАКРИВА социалната услуга „Център за временно настаняване“, финансирано с общинския бюджет, считано от 01.09.2025 г.
II. ВЪЗЛАГА на кмета на Община Крумовград да извърши всички последващи действия, свързани с изпълнението на настоящото решение.

                        В Н Е С Ъ Л:......../п/...................



               /Себихан Мехмед/
Изготвил: ……/п/…………… 

Мелиха Байрам – гл. експерт „СД“
Съгласувал:………/п/…………

Неждие Акиф – зам.-кмет на община Крумовград 
 Съгласувал:……/п/……………

 В. Хаджиева
